আগের চেয়ে সুস্থ সিপিআইএম নেতা গৌতম দেব। তাঁর শারীরিক অবস্থার উন্নতি হয়েছে বলে হাসপাতাল সূত্রে জানানো হয়েছে। তাঁকে রাখা হয়েছে কেবিনে। আজই শেষ হচ্ছে অ্যান্টি ভাইরাল থেরাপি। বুধবার শেষ হবে অ্যান্টি বায়োটিক থেরাপি। এরপরই তাঁকে ছাড়া হতে পারে বলে জানিয়েছে মেডিক্যাল বোর্ড। সোয়াইন ফ্লুয়ে আক্রান্ত হওয়ায় সল্টলেকের একটি বেসরকারি হাসপাতালে ভর্তি করা হয় সিপিআইএম নেতা গৌতম দেবকে। তাঁর চিকিত্সায় গঠন করা হয় ৮ সদস্যের মেডিক্যাল বোর্ড। গত সপ্তাহে শ্বাসকষ্ট বেড়ে যাওয়ায় চিকিত্সকের সঙ্গে যোগাযোগ করেন গৌতম দেবের পরিবারের সদস্যরা। সঙ্গে সঙ্গেই নিয়ে যাওয়া হয়েছিল সল্টলেকের বেসরকারি হাসপাতালে। সোয়াব টেস্ট করে নমুনা রিপোর্টে ধরা পড়ে। গৌতম দেবকে ট্যামি ফ্লু ওষুধ দেওয়া হয়। তাঁর শারীরিক অবস্থার জন্য ৬ সদস্যের মেডিক্যাল বোর্ড গঠন করা হয়েছিল।